OMUYIMBI Big Eye ne mukyala we Sheila Patience gye buvuddeko baategeeza nga bwe baali bayingizzaawo mmotoka y’ekika kya Hummer kyokka nga tebannagituusa.
Bombi baasooka kugenda Dubai bagirabeko n’okuwummulako. Sheila gye buvuddeko yatadde ku mukutu gwe ogwa Face book emmotoka eno nga bagituddeko ne Big Eye ekyacamudde abamu ku bawagizi be nga bagamba nti kati omuyimbi waabwe naye afuuse munene n’emmotoka avuga nnene.
Wabula abawagizi bwe baalabye Big Eye tatambulira mu mmotoka yaabwe kwe kutandika okwebuuza ekyatuuse ku kyuma kino.
Owoolugambo waffe yatutegeezezza ng’obuzibu bwe buvudde ku lonki ye eya ‘Kikumi Physically Fit’ gy’ategese nga August 15, 2014 ku Freedom City etakomye ku kumuwuuba wabula n’amafuta Hummer g’ewuuta gamweraliikiriza.
lug_Latn lug_Latn lug_Latn lug_Latn